
Parlamentul  României

Camera  Deputaţilor

Comisia pentru industrii si servicii 

                                                                                          Bucureşti, 14.02.2001

                                                                               Nr.50/XVIII/3
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

Vă inaintăm alăturat raportul la proiectul de Lege pentru  aprobarea Ordonanţei de urgenţă a Guvernului nr.271/2000 privind regimul activităţilor de transport, comercializare şi recuperare a ţiţeiului, gazolinei, condensatului şi etanului lichid.

La întocmirea raportului comisia a avut în vedere următoarele avize:

-Comisia juridică, de disciplină şi imunităţi;

-Consiliul Legislativ.


PREŞEDINTE               


SECRETAR                                 



 
 István Antal                                      Aurelia Vasile

Parlamentul  României

CAMERA DEPUTAŢILOR

Comisia pentru industrii si servicii 

        Bucureşti, 14.02.2001

         Nr.50/XVIII/3
RAPORT
la proiectul de Lege pentru  aprobarea Ordonanţei de urgenţă a Guvernului nr.271/2000 privind regimul activităţilor de transport, comercializare şi recuperare a ţiţeiului, gazolinei, condensatului şi etanului lichid



Cu adresa nr.61 din 12 februarie 2001, în conformitate cu prevederile art. 89 şi 107 din Regulamentul Camerei Deputaţilor, Biroul Permanent al Camerei Deputaţilor a sezizat Comisia pentru industrii şi servicii cu dezbaterea şi avizarea în fond a proiectului de Lege pentru aprobarea Ordonanţei de urgenţă a Guvernului nr.271/2000  privind regimul activităţilor de transport, comercializare şi recuperare a ţiţeiului, gazolinei, condensatului şi etanului lichid.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege susmenţionat, în şedinţa din data de 14.02. 2001, având în vedere şi avizele favorabile primite de la Comisia juridică, de disciplină şi imunităţi, Consiliul Legislativ şi punctul de vedere favorabil al Guvernului şi au hotărât să propună plenului Camerei Deputaţilor adoptarea proiectului de Lege pentru  aprobarea Ordonanţei de urgenţă a Guvernului nr. nr.271/2000 privind regimul activităţilor de transport, comercializare şi recuperare a ţiţeiului, gazolinei, condensatului şi etanului lichid cu amendamente cuprinsed în Anexă.



Amendamentele propuse au ca scop precizarea că sursa de finanţare a fondului se referă numai la produsele livrate pe piaţa internă, precum şi a faptului că sumele datorate sunt consolidate în valută, iar recuperarea acestora trebuie să se realizeze până la nivelul sumei de 643.384 mii de dolari SUA.



Prin obiectul său de reglementare şi conţinutul său, proiectul de lege face parte din categoria legilor ordinare.

PREŞEDINTE,                               SECRETAR,                                 



          István Antal                                   Aurelia Vasile

Expert 

Dr.Maria Cristina Bălănescu

Parlamentul  României

Camera  Deputaţilor                                                                                                                                   

Comisia pentru industrii si servicii

                                                                                                                                                                                                                 Anexa 
A M E N D A M E N T E   A D M I S E

la proiectul de Lege pentru aprobarea Ordonanţei de urgenţă a Guvernului nr. 271/2000

 privind regimul activităţilor de transport, comercializare şi recuperare a ţiţeiului, 

gazolinei, condensatului şi etanului lichid

Nr.

crt.
Text Ordonanţa de urgenţă nr.271/2000 
Amendamente propuse şi admise

(Autorul)


Motivaţie

0
1
2
3

1
O R D O N A N Ţ Ă D E U R G E N Ţ Ă privind regimul activităţilor de transport, comercializare şi recuperare a ţiţeiului, gazolinei, condensatului şi etanului lichid


Nemodificat.


2
Art. 1. - (1) Transportul rutier şi pe calea ferată, comercializarea şi recuperarea produselor: ţiţei, gazolină, condensat şi etan lichid se fac potrivit prevederilor prezentei ordonanţe de urgenţă.


Nemodificat.


0
1
2
3

3 
(2) Prin recuperare se înţelege executarea de operaţiuni destinate extragerii acumulărilor întâmplătoare de ţiţei, gazolină, condensat şi etan lichid, datorate accidentelor tehnice de pe traseele de transport.


Nemodificat.


4 
Art. 2. - Sunt autorizaţi să comercializeze ţiţei, gazolină, condensat sau etan lichid titularii acordurilor petroliere de exploatare, astfel cum sunt definiţi în Legea petrolului nr. 134/1995, precum şi agenţii economici care desfăşoară efectiv activităţi de import al produselor prevăzute la art. 1 alin. (1) ori cei care desfăşoară efectiv activităţi de prelucrare a acestor produse, abilitaţi în condiţiile legii.


Nemodificat.


5 
Art. 3. - Agenţii economici care desfăşoară activitatea de transport prin conducte al produselor prevăzute la art. 1 alin. (1), abilitaţi în condiţiile legii, sunt autorizaţi să transporte pe calea ferată sau cu mijloace auto, precum şi să comercializeze ţiţei, gazolină, condensat sau etan lichid, în măsura în care aceste activităţi sunt accesorii operaţiunii de transport prin conducte.


Art. 3. - Agenţii economici care desfăşoară activitatea de transport prin conducte al produselor prevăzute la art. 1 alin. (1), autorizaţi în condiţiile legii, sunt de asemenea autorizaţi să transporte pe calea ferată sau cu mijloace auto, precum şi să comercializeze ţiţei, gazolină, condensat sau etan lichid, în măsura în care aceste activităţi sunt accesorii operaţiunii de transport prin conducte.

Dep. Ioan Bivolaru  PDSR-SDU

Dep. Dumitru Chiriţă PDSR-SDU


Pentru a folosi termenul uzitat.

6 
Art. 4. - (1) Agenţii economici, persoane fizice şi juridice, alţii decât cei prevăzuţi la art. 2 şi 3, care realizează venituri din vânzarea ţiţeiului, gazolinei, condensatului sau etanului lichid, îşi pot desfăşura activitatea numai în baza autorizaţiei de comercializare emise de Ministerul Finanţelor.


Art. 4. - (1) Agenţii economici, persoane fizice sau juridice, alţii decât cei prevăzuţi la art.2, art.3 şi art.31, care realizează venituri din recuperarea ţiţeiului, gazolinei, condensatului sau etanului lichid, îşi pot desfăşura activitatea numai în baza autorizaţiei de executare a operaţiunilor de recuperare emisă de Ministerul Industriei şi Resurselor.

Dep. Ioan Bivolaru  PDSR-SDU


S-a preluat pentru logica prezentării dispoziţiilor legale, art.5 după art.3 care devine art.31 iar art.6 a devenit art.4 întrucât autorizarea comercializării pentru agenţii economici nu face obiectul prezentei ordonanţe. Autorizarea executării operaţiunilor de recuperare intră în sfera de activitate a Ministerului Industriei şi Resurselor şi nu a Ministerului Finanţelor.



7 
(2) Condiţiile care trebuie îndeplinite pentru eliberarea autorizaţiei prevăzute la alin. (1) se stabilesc prin ordin al ministrului finanţelor.


(2) Condiţiile care trebuie îndeplinite pentru eliberarea autorizaţiei prevăzute la alin. (1) se stabilesc prin ordin al ministrului industriei şi resurselor.

Dep. Ioan Bivolaru  PDSR-SDU


Idem pct.6.

8 
Art. 5. - Sunt autorizaţi să efectueze operaţiuni de recuperare agenţii economici care desfăşoară activitatea de transport prin conducte al produselor prevăzute la art. 1 alin. (1), abilitaţi în condiţiile legii, pentru acumulările întâmplătoare de ţiţei, gazolină, condensat sau etan lichid.
Art.5 devine art.31.
Pentru logica prezentării dispoziţiilor legale.

9 
Art. 6. - (1) Agenţii economici, persoane fizice şi juridice, alţii decât cei prevăzuţi la art. 5, care realizează venituri din recuperarea ţiţeiului, gazolinei, condensatului şi etanului lichid, îşi pot desfăşura activitatea numai în baza autorizaţiei de executare a operaţiunilor de recuperare, emisă de Ministerul Finanţelor. 


Se abrogă.

Dep. Ioan Bivolaru PDSR-SDU
Idem pct.6.

10 
(2) Condiţiile care trebuie îndeplinite pentru eliberarea autorizaţiei de executare se stabilesc prin ordin al ministrului finanţelor.


Se abrogă.

Dep. Ioan Bivolaru PDSR-SDU
Idem pct.6.

11 
Art. 7. - (1) Pe data intrării în vigoare a prezentei ordonanţe de urgenţă toate livrările de ţiţei, gazolină, condensat şi etan lichid, efectuate de agenţii economici prevăzuţi la art. 2 şi art. 4 alin. (1), vor fi facturate în momentul livrării, utilizându-se pentru aceasta, în mod obligatoriu, facturi fiscale şi avize de însoţire a mărfii, după caz, special tipărite de către Compania Naţională ”Imprimeria Naţională" - S.A.


Nemodificat.


12 
(2) Facturile fiscale şi avizele de însoţire a mărfii vor avea un regim special, fiind realizate în conformitate cu prevederile legale, şi vor fi tipărite utilizându-se hârtii, cerneluri speciale şi alte elemente de siguranţă.


Nemodificat.


13 
(3) Pe lungimea în diagonală a fiecărui document prevăzut mai sus se va inscripţiona cuvântul ”Petrol".


Nemodificat.


14 
(4) Pe fiecare factură fiscală şi aviz de însoţire a mărfii se va înscrie calitatea agenţilor economici, atât a vânzătorului, cât şi a cumpărătorului.


Nemodificat.


15 
(5) La realizarea acestor documente cu regim special Compania Naţională ”Imprimeria Naţională" - S.A. va aloca fiecărui agent economic o plajă specială de serii şi numere.


Nemodificat.


16 
(6) Necesarul de astfel de documente va fi stabilit de fiecare agent economic. Distribuirea lor către utilizatori se va face direct de către Compania Naţională ”Imprimeria Naţională" - S.A., contra cost, pe bază de comenzi scrise, aprobate de Ministerul Finanţelor, conform modelului prezentat în anexa nr. 1.


Nemodificat.


17 
(7) Orice nouă comandă de astfel de documente va fi condiţionată de justificarea utilizării documentelor ridicate anterior, prin prezentarea evidenţei privind achiziţionarea şi utilizarea documentelor fiscale speciale, întocmită conform modelului prezentat în anexa nr. 2.


Nemodificat.


18 
Art. 8. - Fiecare transport de ţiţei, gazolină, condensat sau etan lichid pe calea ferată sau cu mijloace auto va fi însoţit, în mod obligatoriu, de documentele prevăzute la art. 7. Prin însoţire se înţelege, în sensul prezentei ordonanţe de urgenţă, existenţa documentelor de livrare a ţiţeiului, gazolinei, condensatului sau etanului lichid asupra delegatului aflat în mijlocul de transport sau asupra conducătorilor mijlocului de transport.


Nemodificat.


19 
Art. 9. - Comercializarea neautorizată a ţiţeiului, gazolinei, condensatului sau etanului lichid constituie contravenţie, dacă nu a fost săvârşită în astfel de condiţii încât să fie considerată, potrivit legii penale, infracţiune, şi se sancţionează cu amendă de la 30.000.000 lei la 200.000.000 lei.


Nemodificat.


20 
Art. 10. - Comercializarea ţiţeiului, gazolinei, condensatului sau etanului lichid fără respectarea regimului special de facturare prevăzut la art. 7 constituie contravenţie şi se sancţionează cu amendă de la 20.000.000 lei la 200.000.000 lei.


Nemodificat.


21 
Art. 11. - (1) Fapta de a transporta ţiţei, gazolină, condensat sau etan lichid fără ca marfa să fie însoţită efectiv de documentele prevăzute la art. 7 alin. (1) constituie contravenţie, dacă nu a fost săvârşită în astfel de condiţii încât să fie considerată, potrivit legii penale, infracţiune, şi se sancţionează cu amendă de la 10.000.000 lei la 20.000.000 lei.


Nemodificat.


22 
(2) Răspunderea contravenţională aparţine persoanei care asigură paza bunurilor transportate prevăzute la alin. (1).


Nemodificat.


23 
(3) Paza acestor bunuri aparţine delegatului, iar în lipsa acestuia, paza bunurilor revine conducătorului mijlocului de transport.


Nemodificat.


24 
Art. 12. - Executarea fără autorizaţie a oricărei operaţiuni de recuperare a ţiţeiului, gazolinei, condensatului sau etanului lichid constituie contravenţie, dacă nu a fost săvârşită în astfel de condiţii încât să fie considerată, potrivit legii penale, infracţiune, şi se sancţionează cu amendă de la 5.000.000 lei la 20.000.000 lei.


Art. 12. - Executarea fără autorizaţie a oricărei operaţiuni de recuperare a ţiţeiului, gazolinei, condensatului sau etanului lichid constituie contravenţie, dacă nu a fost săvârşită în astfel de condiţii încât să fie considerată, potrivit legii penale, infracţiune, şi se sancţionează cu amendă de la 20.000.000 lei la 200.000.000 lei.

Comisia pentru industrii şi servicii.


Pentru a stabili cuantumul amenzii contravenţionale la acelaşi nivel cu cel prevăzut în art.10.

25 
Art. 13. - Sancţiunea amenzii pentru săvârşirea contravenţiilor prevăzute la art. 9-12 poate fi aplicată şi persoanelor juridice.


Art. 13. - Sancţiunea amenzii pentru săvârşirea contravenţiilor prevăzute la art. 9-12 se aplică şi persoanelor juridice.

Comisia pentru industrii şi servicii.


Dispoziţia trebuie să fie imperativă.

26 
Art. 14. - (1) Contravenţiile prevăzute la art. 9-11 se constată şi sancţiunile se aplică de organele de poliţie şi de organele Gărzii financiare.


Nemodificat.


27 
(2) Contravenţia prevăzută la art. 12 se constată şi sancţiunea se aplică de organele de poliţie. 


Nemodificat.


28 
(3) Prevederile prezentei ordonanţe de urgenţă se completează cu dispoziţiile Legii nr. 32/1968 privind stabilirea şi sancţionarea contravenţiilor, cu modificările şi completările ulterioare, cu excepţia art. 25-27.


Nemodificat.


29 
Art. 15. - (1) Ţiţeiul, gazolina, condensatul sau etanul lichid, dobândite ori produse prin săvârşirea contravenţiilor prevăzute la art. 9-12, se restituie persoanei vătămate.


Nemodificat.


30 
(2) În cazul în care persoana vătămată nu este cunoscută bunurile respective se confiscă şi se valorifică în condiţiile legii.


Nemodificat.


31 
(3) Lucrurile care au servit la săvârşirea contravenţiei prevăzute la art. 12 se confiscă, dacă sunt ale contravenientului, şi se valorifică în condiţiile legii.


(3) Mijloacele care au servit la săvârşirea contravenţiei prevăzute la art. 12 se confiscă,  şi se valorifică în condiţiile legii.

Dep. Ioan Bivolaru PDSR-SDU

Dep. Dumitru Chiriţă PDSR-SDU
Pentru a folosi termenul uzitat, iar expresia eliminată este redundantă.

32 
Art. 16. - Fapta persoanei de a efectua săpături în apropierea terenului în care se află conducta de transport al ţiţeiului, gazolinei, condensatului sau etanului lichid, în scopul sustragerii lor din conductă, constituie contravenţie, dacă nu a fost săvârşită în astfel de condiţii încât să constituie infracţiune, potrivit legii penale, şi se sancţionează cu amendă de la 10.000.000 lei la 50.000.000 lei.


Art. 16. - Fapta persoanei de a efectua săpături în zona de protecţie a conductelor de transport al ţiţeiului, gazolinei, condensatului sau etanului lichid, în scopul sustragerii lor din conductă, constituie contravenţie, dacă nu a fost săvârşită în astfel de condiţii încât să constituie infracţiune, potrivit legii penale, şi se sancţionează cu amendă de la 10.000.000 lei la 50.000.000 lei.

Dep. Erdei Doloczki Istvan UDMR


Pentru a delimita perimetrul în care se aplică această amendă contravenţională şi a elimina ambiguitatea în interpretare a celui care o aplică.

33 
Art. 17. - Prezenta ordonanţă de urgenţă se aplică după 30 de zile de la data publicării ei în Monitorul Oficial al României, Partea I.


Nemodificat.


34 
Art. 18. - Anexele nr. 1 şi 2 fac parte integrantă din prezenta ordonanţă de urgenţă.


Nemodificat.


                                                    PREŞEDINTE,                                                    SECRETAR,

                                                      István Antal                                                       Aurelia Vasile

Expert,

Dr .Maria Cristina Bălănescu

